Učni list za učence

**Mnemonika in fizika**

**Z mnemoniko** ali **mnemotehniko** si lažje zapomniš številna dejstva, povezave in obrazce.

*Primer: Verjetno veš, kdaj Luna ****C****rkava in kdaj se ****D****ebeli.*

**1. naloga:**

Poskusil se boš v ustvarjanju pomnitvenih povezav za 2. Newtonov zakon, F = m ⬝ a, kjer je F znak za silo, m za maso in a za pospešek.

*Primer:* **F = m ⬝ a si** zelo lahko zapomniš po prvih črkah stavka

 **F**ičko je **m**ali **a**vto.

Sam podobno sestavi stavek za isti obrazec.

 **F = m ⬝ a**

Spomni se še Hookovega zakona:

F = k ⬝ x, kjer F pomeni \_\_\_\_\_\_\_\_\_\_, k pomeni \_\_\_\_\_\_\_\_\_\_\_\_ in x pomeni \_\_\_\_\_\_\_\_\_\_\_\_\_\_.

Sestavi stavek ali dva, s katerim si boš enostavno zapomnil Hookov zakon:

F = k ⬝ x

**2. naloga:**

»**k**ar **h**itro **da**j 1 **d**ober **c**mok **m**amici« je odličen stavek, uporaben za pomnjenje **predpon.**

Stavek nas spomni na:

k = \_\_\_\_\_ h = \_\_\_\_\_ da = \_\_\_\_\_ 1 d = \_\_\_\_\_ c = \_\_\_\_\_ m = \_\_\_\_\_

Zapiši še s številkami grške in latinske izraze:

k = 1000 h = \_\_\_\_\_ da = \_\_\_\_\_ 1 d= \_\_\_\_\_ c = \_\_\_\_\_ m = \_\_\_\_\_

Če si želimo zapomniti še velike predpone tera, giga in mega ter majhna mikro (μ) in nano

T = \_\_\_ G =\_\_\_ M =\_\_\_ k = \_\_\_ h = \_\_\_ da = \_\_\_ 1 d = \_\_\_\_ c = \_\_\_\_ m = \_\_\_\_ μ = \_\_\_\_ n = \_\_\_ ,

si naredimo stavek

**3. naloga:**

Barve mavrice po vrsti so: rdeča, oranžna, rumena, zelena, modra, vijolična.

Bi znal sestaviti stavek, vzorec ali rimo, s katero bi si lažje zapomnili zaporedje barv?

Kako pa bi si zapomnil po vrsti imena planetov: Merkur Venera Zemlja Mars Jupiter Saturn Uran Neptun.

Katero fizikalno dejstvo bi si lahko zapomnil z rimo: »*3x več boš nosil, 3x manj boš hodil*«?

Poišči v učbeniku katero koli fizikalno dejstvo in ga spremeni v rimo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ sem si zapomnil z mnemotehniko:

**4. naloga:**

Tudi računalniška gesla se splača izbrati s pomočjo mnemotehnike.

Nikoli ne izbiraj enostavnih gesel kot sta 123456 ali qwertz. 5 % gesel, to je pet od stotih, se da ugotoviti v nekaj minutah. Najslabša gesla najdeš na [howsecureismypassword.net](http://howsecureismypassword.net/). S pomočjo stavka, ki ti je všeč, si sestavi zapleteno geslo. Priporočamo primer kot psbdbf5nkl (**p**otrudil **s**e **b**om **d**a **b**o **f**izika **5n**a **k**oncu **l**eta).